VIDEO Ce a făcut ca președinte în Giulești Daniel Niculae, campion cu Rapid, dar și jucător în Liga 4 pentru noua echipă
"Nico" a fost săltat de mascați joi dimineața, într-un dosar care are legătură cu arme și muniții.
Ridicat de mascați joi dimineața, Daniel Niculae, președintele celor de la Rapid, este anchetat acum de oamenii legii într-un dosar care are legătură cu arme și muniții.
Un simbol al Giuleștiului, care a început însă fotbalul la juniorii lui Dinamo, "Nico" a câștigat titlul de campion al României cu Rapid în 2003, dar a jucat și în Liga 4 pe finalul carierei, la nou-înființata echipă giuleșteană.
L-a îndepărtat pe Ovidiu Burcă din Giulești
Niculae a devenit președinte în aprilie 2021, când a fost prezentat oficial de acționarul majoritar de atunci Victor Angelescu, având drept "misiune" să anunțe încheierea colaborării cu antrenorul principal de la acel moment, Ovidiu Burcă.
"Am avut o discuție cu Andrei (n.r. - Andrei Nicolescu, celălalt acționar de atunci), știa că eu îl doream pe Daniel președinte. Andrei era celălalt acționar, așa că eu mi-am îndeplinit mereu obligațiile, dar a înțeles ce i-am spus, știa și el, a acceptat.
Cu Ovidiu (n.r. - Burcă) nu am avut nicio discuție pentru că el nu mai este în staff. E antrenor la echipa a doua, asfel că Daniel (n.r. - Niculae) va avea o discuție cu el", explica Victor Angelescu în aprilie 2021.
Cu Daniel Niculae președinte, Rapid a revenit în prima ligă
Cu Niculae președinte, Rapid a promovat în 2021 în Liga 1 (de pe locul secund în Liga 2) și a terminat în următoarele sezoane din eșalonul de elită pe 9 (2021-2022) și pe 5 (2022-2023).
În acest sezon, Rapid este pe locul 2, la patru puncte distanță de liderul FCSB în clasamentul din play-off-ul Superligii.
Urmăriți SPORT.RO și pe Google News